સચિવાલયના પ્રવાસન વિભાગ અને તેને સંલગ્ન પ્રવાસન નિગમમાં હંમેશા ધમધમાટ રહે છે. પબ્લિક સાથે સીધું નહીં સંકળાયેલું આ ડિપાર્ટમેન્ટ પ્રવાસનના અધુરાં પ્રોજેક્ટને પૂર્ણ કરવા મથી રહ્યું છે. ગુજરાતમાં યોજાઇ રહેલા ફેલ્ટીવલ પર પણ આ વિભાગ ધ્યાન કેન્દ્રીત કરે છે. હાલ કચ્છમાં રણોત્સવ ચાલી રહ્યો છે ત્યારે પ્રવાસનની નજર કચ્છમાં મંડરાયેલી છે. આ વિભાગના પ્રિન્સિપલ સેક્રટેરી એસ.જે.હૈદર તેમની કામગીરી રજા લિધા વિના 10 થી 12 કલાક સુધી નિભાવે છે. નવી ચૂંટાયેલી સરકારમાં તેમનું કામ હજી વધી શકે છે, કારણ કે ગુજરાત સરકારે ટુરિઝમ પર વધારે ધ્યાન આપ્યું છે. હાલ ગુજરાતમાં ચૂંટણી હોવાથી ઇલેક્શન ટુરિઝમનો ક્રેઝ શરૂ થયો છે. વિદેશી મહેમાનો ગુજરાત આવી રહ્યાં છે. 2014ની લોકસભામાં ઇલેક્શન ટુરિઝમ હેઠળ 10 હજારથી વધુ એનઆઇઆઇ ગુજરાતમાં આવ્યા હતા અને ચૂંટણી પ્રક્રિયાને નિહાળી હતી. ટુરિઝમ વિભાગે હવે વોટર સ્પોર્ટ્સ અને બીચ ટુરિઝમ પર વધારે ધ્યાન કેન્દ્રીત કર્યું છે. પ્રવાસન વિભાગે 2018-19ના બજેટની કામગીરી અત્યારથી જ શરૂ કરી દીધી છે. વિભાગને લગતી નવી યોજનાઓ તૈયાર કરવાના આદેશ આપવામાં આવ્યા છે.